Anti Ingel pärast uue Eesti rekordi püstitamist Rubiku kuubiku ühe käega lahendamises 2010. aastal.
**Anti Ingel** (sündinud 16. veebruaril 1993) on eesti informaatik, kabetaja, Rubiku kuubiku lahendaja ning akordionist.

Haridus
-------

Anti Ingel on õppinud Aruküla Vabas Waldorfkoolis, Aruküla Huvialakeskuses Pääsulind ja Tallinnas Gustav Adolfi Gümnaasiumis. 

Samal ajal õppis ta ka Heino Elleri nimelises Tartu Muusikakoolis akordionit.

2015. aastal kaitses ta Tartu Ülikoolis informaatika erialal bakalaureusetöö teemal "Visuaalse stiimuliga esilekutsutud potentsiaalidel põhinev roboti juhtimine Emotiv EPOC seadmega" ja 2017. aastal samas magistritöö teemal "Masinõpe visuaalselt esilekutsutud potentsiaalidel põhinevas ajuarvuti liideses". Sama valdkonna jätkab ta uurimist ka Tartu Ülikoolis doktorandina.

Kabe
----

Anti Ingel on korduvalt tulnud kabes eri vanuseklassides Eesti meistriks:

* 2005 – minikadetid, rahvusvaheline kabe;
* 2006 – minikadetid, Vene kabe;
* 2007 – kadetid, Vene kabe;
* 2007 – meeste võistkondlikud meistrivõistlused, Nõmme Kabeklubi võistkonnas.
* 2008 – kadetid, rahvusvaheline kabe;
* 2008 – kadetid, Vene kabe;
* 2008 – juuniorid, Vene kabe;
* 2009 – kadetid, rahvusvaheline kabe;
* 2009 – juuniorid, rahvusvaheline kabe;
* 2011 – juuniorid, rahvusvaheline kabe.

Eesti meeste meistrivõistlustel on ta tulnud seitsmel korral medalile – viiel korral võistkondlikel ning kahel korral individuaalsetel võistlustel.

Ta on osalenud ka alates 2004. aastast Euroopa noorte meistrivõistlustel rahvusvahelises kabes ning parim tulemus seni on 2010. aastal saavutatud 5. koht juunioride vanuseklassis välkkabes.

Rubiku kuubik
-------------

Anti Ingel on võistelnud edukalt Rubiku kuubiku lahendamises. Sellega jõudis ta 2009. aastal telesaate "Talendijaht" finaali ning temale kuulus selles veel 2017. aasta seisuga kolm Eesti rekordit. 
2010. aasta Eesti meistrivõistlustel Rubiku kuubiku lahendamises sai temast kolmel alal ning 2011–2016 kahel alal Eesti meister.

Ta on osalenud viiel korral Rubiku kuubiku lahendamise maailmameistrivõistlustel. 2009. aastal Düsseldorfis saavutas ta 304 võistleja hulgas 73. koha. 2011. aastal Bangkokis oli osavõtjaid 275 ning Ingel tuli uue Eesti rekordiga (12,27 sekundit; keskmine aeg) 49. kohale, jäädes napilt välja poolfinaalist, kuhu pääses 48 võistlejat. 2013. aastal Las Vegases oli osalejaid 568 ja Anti Ingel jõudis välja veerandfinaali, kus sai 98. koha tulemusega 12,82 sekundit (keskmine aeg). 2015. aastal sai ta võistluse põhialal 423 võistleja seas 80. koha ning Rubiku kuubiku vähimate käikudega lahendamises 79 osavõtja hulgas 21. koha. 2017. aastal Pariisis jõudis ta välja teise ringi, kus sai keskmise ajaga 12,54 sekundit 281. koha.

Muusika
-------

Anti Ingel esinemas akordionil Teadusfoto 2012 lõpuüritusel.
Ta lõpetas Aruküla Huvialakeskuse Pääsulind akordioni erialal kiituskirjaga ja on pääsenud mitmel korral üleriigilise noorte akordionistide konkursi lõppvooru. 2006. aastal saavutas ta 4.–6. koha ning 2010. aastal sai hea esituse eest diplomi. 

Ta on mänginud ka Aruküla, Võru ja Kehra Muusikakooli akordionistide koondorkestris, mis on saavutanud rahvusvahelistel konkurssidel auhinnalisi kohti. 

2006. aastal saavutas orkester Prahas toimunud V Euroopa akordioniorkestrite festivalil kuni 16-aastaste vanuserühmas 3. koha. 2010. aastal osaleti konkursil "Fisa...armonie", kus saadi kuni 15-aastaste vanuserühmas 100 punktist 94 ning saavutati 2. koht. Orkester osales ka 2011. aastal konkursil Vilnius 2011, kus eri vanuseklasside orkestreid hinnati ühes kategoorias ning Aruküla-Võru-Kehra orkester saavutas 3. koha.

2012. aastal tuli Anti Ingel konkursil "Parim noor instrumentalist 2012" IV vanuserühmas (15–19 a) esikohale.

Viited
------

1. ↑  "Visuaalse stiimuliga esilekutsutud potentsiaalidel põhinev roboti juhtimine Emotiv EPOC seadmega" TÜ arvutiteaduse instituudi lõputööderegister
2. ↑  "Masinõpe visuaalselt esilekutsutud potentsiaalidel põhinevas ajuarvuti liideses" TÜ arvutiteaduse instituudi lõputööderegister
3. ↑  "TÜ doktorant püüab ajuliidest panna enda mõtteid lugema" ERR Novaator, 24. november 2017
4. ↑  Eesti meistrivõistlused minikadettidele 2005 (100) – poisid (vaadatud 24.12.2011)
5. ↑  Eesti meistrivõistlused minikadettidele 64 (2006) (vaadatud 24.12.2011)
6. ↑  Eesti meistrivõistlused kadettidele 2007 (64) (vaadatud 24.12.2011)
7. 1 2  Eesti võistkondlikud meistrivõistlused 2007 (100) (vaadatud 24.12.2011)
8. ↑  Eesti meistrivõistlused kadettidele 2008 (100) (vaadatud 24.12.2011)
9. ↑  Eesti meistrivõistlused kadettidele 64 (2008) (vaadatud 24.12.2011)
10. ↑  Eesti juunioride meistrivõistlused 2008 (64) (vaadatud 24.12.2011)
11. ↑  Eesti meistrivõistlused kadettidele 2009 (100) – poisid (vaadatud 24.12.2011)
12. ↑  Eesti meistrivõistlused juunioridele 2009 (100) (vaadatud 24.12.2011)
13. ↑  Eesti meistrivõistlused juunioridele 2011 (100) (vaadatud 24.12.2011)
14. ↑  Eesti võistkondlikud meistrivõistlused 2008 (100) (vaadatud 24.12.2011)
15. ↑  Eesti võistkondlikud meistrivõistlused 2009 (100) (vaadatud 24.12.2011)
16. ↑  EMV kiirkabes 64r (vaadatud 24.12.2011)
17. ↑  Eesti võistkondlikud meistrivõistlused (vaadatud 24.12.2011)
18. ↑  Eesti välkkabe meistrivõistlused – mehed 100 (2011) (vaadatud 24.12.2011)
19. ↑  Eesti võistkodlikud MV 100 kabes (vaadatud 24.12.2011)
20. ↑  European Youth Draughts Championship B19 BLITZ (vaadatud 24.12.2011)
21. ↑  Karilin Engelbrecht: "«Talendijahi» võitis peastarvutaja Jüri" Elu24, 31. mai 2009
22. 1 2  WCA: Anti Ingel (vaadatud 24. novembril 2017)
23. ↑  Estonian Open: Eesti meistrid (vaadatud 24. novembril 2017)
24. ↑  Akordioni üleriigilise konkursi lõppvoor 2. aprillil 2006 (vaadatud 24.12.2011)
25. ↑  AKORDION 2010 (vaadatud 24.12.2011)
26. 1 2  Maanoorte akordioniorkester sai Itaalias II preemia (vaadatud 24.12.2011)
27. ↑  VILNIUS 2011 (vaadatud 24.12.2011)
28. ↑  "Konkursi "Parim noor instrumentalist 2012" tulemused" Eesti Akordioniliit, 25. märts 2012 (vaadatud 28.01.2013)

Välislingid
-----------

* Anti Inglist kabeliidu leheküljel
* "Raasiku valla parim sportlane on ANTI INGEL" Sõnumitooja, 7. oktoober 2009
* "Stuudios on Eesti parimad Rubiku kuubiku meistrid" Terevisioon, 29. oktoober 2012
* Katre Tatrik "Anti Ingel püüab ajuliidest panna enda mõtteid lugema" ERR/Novaator, 24.11.2017
* Anti Ingel 3x3 Rubiku kuubikute Eesti lahtistel meistrivõistlustel, Youtube